Anne Pescatore
D'Anne Pescatore-Feltz, gebuer den 18. Oktober 1842 zu Sierk a gestuerwen den 10. Abrëll 1933 zu Lëtzebuerg, war eng Molerin. Bekannt sinn och en ettlech Exlibrissen déi si entworf huet.

D'Anne Feltz huet am Atelier vun hirer Mamm Elisabeth Pilon geléiert molen. Si war Member vum Cercle artistique de Luxembourg. Am Alter vun uechtzeg Joer huet si nach um Salon des Arts de la Lorraine deelgeholl.

Si war mam Dominique-Antoine Pescatore (1842-1916) bestuet. D'Koppel hat siwe Kanner, dorënner den Théodore an d'Françoise Pescatore (1877-1954).

D'Anne Feltz ass am Alter vun 90 Joer gestuerwen a gouf um Nikloskierfecht begruewen.

Wierk

Kuckt och 
 Lëscht vu lëtzebuergesche Konschtschafenden

Lëtzebuergesch Moler
Gebuer 1842
Gestuerwen 1933